**Պատանի գայլը սերիալի առաջին եթերաշրջան**, ամերիկյան միստիկ-դրամա, որը մշակվել է Ջեֆֆ Դևիսի կողմից, և որը հիմնված է 1985 թվականին նկարահանված նույնանուն ֆիլմի վրա։ Եթերաշրջանի պրեմիերան տեղի է ունեցել MTV ցանցում 2011 թվականի հունիսի 5-ին և ավարտվել է 2011 թվականի օգոստոսի 15-ին։ Եթերաշրջանը բաղկացած է 12 սերիաներից։

Սյուժե
------

Սքոթթ ՄաքՔոլը միջին վիճակագրական անչափահաս է, որը տառապում է ասթմայով և Բեյքոն Հիլլսում ապրում է իր միայնակ մոր հետ միասին։ Մի գիշեր նա և նրա լավագույն ընկերը՝ Սթայլզ Սթիլինսկին՝ տեղական շերիֆի որդին, իմանում են, որ ոստիկանությունը կիսատ դիակ է հայտնաբերել անտառում։ Երկու ընկերները փորձում են գտնել դիակի մյուս կեսը, սակայն Սքոթթը հարձակման է ենթարկվում մարդագայլի կողմից, որը կծում է նրան։ Շուտով նրա մոտ սկսում են զարգանալ մարդագայլերին բնորոշ գերբնական ունակություններ, ինչպիսիք են արագ վազքը և ուժեղ զգայարանները, որոնք նրան թույլ են տալիս դառնալ Բեյքոն Հիլլսի ավագ դպրոցի լաքրոսի թիմի ավագ։ Նա հարգանք է ձեռք բերում Լիդիա Մարթինի մոտ, իսկ վերջինիս սիրած տղան՝ Ջեքսոն Ուիթմորին, որը նաև Սքոթթի խաղընկերն էր, սկսում է նախանձել նրան։ Սքոթթը սիրային հարաբերությունների մեջ է մտնում նաև դպրոց նոր եկած մի աղջկա՝ Էլլիսոն Արջենթի հետ, սակայն պարզվում է, որ նրա հայրը՝ Քրիս Արջենթը, մարդագայլերի որսորդ է։

Սքոթթը և Սթայլզը հանդիպում են բետա մարդագայլ Դերեք Հեյլին, որի ընտանիքը մահացել էր անհասկանալի հրդեհի ժամանակ, որը տեղի էր ունեցել նրանց տանը 6 տարի առաջ։ Նրանք հայտնաբերում են անհետացած դիակի երկրորդ կեսը և պարզում, որ դա Դերեքի քույրը՝ Լաուրա Հեյլն է։ Սքոթթն իմանում է, որ ալֆան՝ գայլերի մեջ ամենաուժեղը, սպանություններ է կատարում, և որ հենց նա է կծել իրեն՝ Սքոթթին։ Հասկանալով իր նոր կյանքի հետևանքները և վտանգավորությունը՝ Սքոթթը ստիպած է լինում պաշտպանել իր հասակակիցներին և սիրելիներին՝ այդ թվում նաև Էլիսոնին, որը չգիտեր իր ընտանիքի՝ մարդագայլերի որսորդ լինելու մասին։

Էլիսոնի՝ մարդագայլերի դաժան որսորդ հորաքույրը՝ Քեյթ Արջենթը, ժամանում է Բեյքոն Հիլլս։ Դերեքը կասկածում է, որ Սքոթթի խորհրդավոր վերակացուն՝ անասնաբույժ Ալան Դիթոն է ալֆան, սակայն երբ պարզ է դառնում, որ նա ալֆա չէ, Ալանը հայտնում է, որ ինքը քաջատեղյակ է գերբնական աշխարհին, և դառնում է Սքոթթի դաշնակիցը։ Իմանալով, որ Սքոթթը մարդագայլ է՝ Ջեքսոնը պլանավորում է անձամբ դառնալ մարդագայլ՝ ի հակադրություն լաքրոսում Սքոթթի հաջողություններին։ Պարզ է դառնում, որ ալֆան Դերեքի քեռին՝ Փիթեր Հեյլն է, որը հրդեհից միակ փրկվածն էր։ Քեյթը հայտնում է Դերեքին, որ հրդեհի հեղինակը եղել է ինքը։ Նա նաև Էլիսոնին է պատմում մարդագայլերի մասին։

Քրիս Արջենթը պարզում է, որ Սքոթթը մարդագայլ է, սակայն հասկանում է, որ նա անմեղ է։ Փիթերը կծում է Լիդիային, որը դառնում է կատատոնիկ, իսկ հետո պարզվում է, որ նա կծոցից իմունիտետ լինում։ Էլիսոնը պարզում է, որ Սքոթթը մարդագայլ է, սակայն դա չի ազդում նրա և Սքոթթի սիրային հարաբերությունների վրա։ Սքոթթը պարզում է, որ Փիթերը սպանել է իր քրոջ աղջկան՝ Լաուրային, որպեսզի դառնա մարդագայլ։ Էլիսոնը տեսնում է, որ Քեյթը դաժան և անգութ է։ Ի վերջո Փիթերը վրեժ է լուծում Քեյթից և սպանում է նրան, քանի որ հենց նա էր հրդեհել իր ընտանիքին և սպանել բոլորին։ Այնուամենայնիվ, Դերեքը սպանում է Փիթերին և դառնում ալֆա։ Ի վերջո Ջեքսոնը պահանջում է կծել իրեն, ինչն էլ անում է Դերեքը։

Եթերաշրջանի ընթացքում երևում են նաև Ադրիան Հարիսսը, մարզիչ Բոբբի Ֆինստոկը, Դեննի Մահիլանին, Դեննի Մահիլանին, Մելլիսա ՄաքՔոլը և Վիկտորիս Արջենթը։

Դերասանական կազմ
----------------

### Հիմնական

* Թայլեր Փոուզի որպես *Սքոթթ ՄաքՔոլ*
* Քրիսթալ Ռիդ որպես *Էլլիսոն Արջենթ*
* Դիլան Օ'Բրայեն որպես *Սթայլզ Սթիլինսկի*
* Թայլեր Հեքլին որպես *Դերեք Հեյլ*
* Հոլլանդ Ռոդեն որպես *Լիդիա Մարթին*
* Քոլթոն Հեյնս որպես *Ջեքսոն Ուիթմոր*

### Երկրորդային

* Լինդեն Էշբի որպես *Շերիֆ Սթիլինսկի*
* Ջեյ Ար Բորն որպես *Քրիս Արջենթ*
* Ջիլլ Վագներ որպես *Քեյթ Արջենթ*
* Մելիսա Փոնզիո որպես *Մելլիսա ՄաքՔոլ*
* Կիաու Կաուանուի որպես *Դեննի Մահիլանի*
* Օրնի Ադամս որպես *Բոբբի Ֆինստոկ*
* Սեթ Գիլլիամ որպես *բժիշկ Ալան Դիթոն*
* Իեն Բոհեն որպես *Փիթեր Հեյլ*
* Էդդի Մեյս որպես *Վիկտորիս Արջենթ*
* Ադամ Ֆրիսթոու որպես *միստեր Հարրիս*
* Սյուզան Ուոլթերս որպես *Նատալի Մարթին*

Մրցանակներ և անվանակարգեր
-------------------------

| Տարի | Մրցանակ | Անվանակարգ | Առաջադրվող (ներ) | Արդյունք |
| --- | --- | --- | --- | --- |
| 2011 | Teen Choice Awards | Լավագույն Նոր Հայտնիություն | Թայլեր Փոուզի | Առաջադրված
 |
| Լավագույն Ամառային Սերիալ | Պատանի գայլը | Առաջադրված
  |
| Լավագույն Ամառային Սերիալ - Դերասանուհի | Քրիսթալ Ռիդ | Առաջադրված
 |
| Լավագույն Ամառային Սերիալ - Դերասան | Թայլեր Փոուզի | Առաջադրված
 |
| Լավագույն Դերասանուհի։ Ֆենտեզի/Գիտաֆանտաստիկ Սերիալ | Քրիսթալ Ռիդ | Առաջադրված
 |
| Լավագույն Ֆենտեզի/Գիտաֆանտաստիկ Սերիալ | Պատանի գայլը | Առաջադրված
 |

Ծանոթագրություններ
------------------

1. ↑  "MTV Builds Slate of Scripted Programming with 2011 Premieres of Original Series "Teen Wolf" and "Skins"". *The Futon Critic*. 2010 թ․ օգոստոսի 6. Արխիվացված է the original 2012 թ․ հուլիսի 14-ին. Retrieved 2010 թ․ նոյեմբերի 25. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  1-ին սերիա
3. ↑  2-րդ սերիա
4. ↑  "Scott McCall". *Teen Wolf Wiki*. Retrieved 2016 թ․ մարտի 22.
5. ↑  "Allison Argent". *Teen Wolf Wiki*. Retrieved 2016 թ․ մարտի 22.
6. ↑  "Stiles Stilinski". *Teen Wolf Wiki*. Retrieved 2016 թ․ մարտի 22.
7. ↑  "Derek Hale". *Teen Wolf Wiki*. Retrieved 2016 թ․ մարտի 22.
8. 1 2  "Jackson Whittemore". *Teen Wolf Wiki*. Retrieved 2016 թ․ մարտի 22.
9. ↑  Clarissa (2011 թ․ օգոստոսի 7). "Teen Choice Awards 2011 Winners". *TV Over Mind*. Արխիվացված է the original 2011 թ․ սեպտեմբերի 13-ին. Retrieved 2011 թ․ օգոստոսի 11. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Պաշտոնական կայք
* Սերիաների ցանկը IMDb-ում
* Սերիալը դիտելու կայք